EELNÕU

Põlva Vallavalitsuse \_\_.\_\_.2022. a

korralduse nr 2-3/\_\_"Projekteerimistingimuste

määramine"

Lisa

**PROJEKTEERIMISTINGIMUSED**

**Ehitustegevuse liigi täpsustus:** uue rajamine

**Taotluse andmed**

Liik: projekteerimistingimuste taotlus

Number: 2111002/11201

Kuupäev: 03.09.2021

**Ehitamisega hõlmatava kinnisasja andmed, sh katastritunnus ja koha-aadress:**

Aadress – Tromsi küla, Rukki katastriüksus

Katastritunnus – 61903:003:0013

Pindala – 4,79 ha

Maakasutuse sihtotstarve – maatulundusmaa 100%

Kinnistu andmed – registriosa number 1568538

Ehitisregistri andmetel on kinnistu hoonestamata.

Kinnistut koormavad kitsendused: avalikult kasutatava Peri-Partsi tee kaitsevöönd; maaparandussüsteemi maa-ala; naaberkinnistult laienev veehaarde sanitaarkaitseala; elektriõhuliini 1-20 kV piiranguvöönd; sideehitise kaitsevöönd.

Kehtivad planeeringud: Põlva valla üldplaneering 2029+ (kehtestatud Põlva Vallavolikogu 20.12.2018 otsusega nr 1-3/60 "Põlva valla üldplaneeringu 2029+ osaline kehtestamine").

**Projekteerimistingimuste sisu ja põhjendused**:

1. PROJEKTEERIMISTINGIMUSTE SISU

Projekteerimistingimused määratakse ehitusseadustiku § 31 lõike 1 alusel.

2. KAVANDATAV TEGEVUS

Taotluse alusel soovitakse rajada biomaterjali hoidlat ehitisealuse pinnaga ca 7000 m², maht ca 20000 m³.

3. VAJALIKUD KOOSKÕLASTUSED UURIMIS- JA MÕÕDISTUSTÖÖD

3.1. Vajalikud ehituslikud uuringud otsustab projekteerija kooskõlastatult tellijaga.

3.2. Vajalikud ehitusgeoloogilised uuringud otsustab projekteerija kooskõlastatult tellijaga.

3.3. Projekteerimise käigus arvutada ja modelleerida saasteainete heitkogused.

3.4. Ehitusprojekti asendiplaanina kasutada ajakohast geodeetilist alusplaani (majandus- ja taristuministri 17.07.2015 määruse nr 97 "Nõuded ehitusprojektile" § 15).

4. TEHNOVARUSTUS JA KESKKONNAALASED NÕUDED

4.1. Projekteerimisel arvestada, et biomaterjali hoidla rajamisel tuleb kasutada parimat võimalikku tehnikat (Vt Keskkonnaameti 02.11.2021 arvamust biomaterjali hoidla projekteerimistingimuste kohta (Lisa 1) ja keskkonnamõjude eelhinnang projekteerimistingimuste taotlusele (Lisa 2)).

4.2. Keskkonnanõuded: jäätmete ladustamine ja sorteerimine lahendada krundi piires ja näidata asendiplaanil.

5. ARHITEKTUURSED JA EHITUSLIKUD TINGIMUSED

5.1. Krundi maakasutuse sihtotstarve: maatulundusmaa.

5.2. Ehitise kasutamise otstarve – 24219 muu nimetamata rajatis;

 – 24231 sõnnikuhoidla rajatis.

5.3. Ehitise asukoht – vastavalt taotluses olevale asendiplaanile.

5.4. Ehitisealune pind – ca 7000 m² (täpne ehitisealune pind selgub projekteerimise käigus).

5.5. Biomaterjali hoidla maht – ca 20 000 m³ (täpne maht selgub projekteerimise käigus.

5.6. Asendiplaanil näidata biomaterjali hoidlat teenindavate rajatiste asukohad, tehnovõrkude asukohad, liikluskorraldus.

5.7. Tehnilised tingimused maaparandussüsteemi maa-alale projekteerimiseks tuleb taotleda Põllumajandus- ja Toiduametilt, elektrivarustuse projekteerimiseks Elektrilevi OÜ-lt, juurdepääsutee projekteerimiseks Transpordiametilt. Tehnilised tingimused peavad olema lisatud projekti koosseisu.

6. PROJEKTDOKUMENTATSIOONI KOOSTAMINE JA ESITAMINE

6.1. Ehitusprojekt koostada vastavalt ehitusseadustiku § 13 nõuetele, Eestis kehtivatele projekteerimisnormidele ja majandus- ja taristuministri 17.07.2015 määrusele nr 97 "Nõuded ehitusprojektile" ja heale projekteerimistavale.

6.2. Ehitusprojekti koosseisu peavad olema lisatud käesolevad projekteerimistingimused.

6.3. Projekt esitatakse ehitusseadustiku ja planeerimisseaduse rakendamise seaduse § 26 lõike 5 kohaselt omavalitsusele digitaalselt allkirjastatuna ehitisregistri <https://www.ehr.ee/> kaudu koos ehitusloa taotlusega või ehitusteatisega.

Lisad:

Lisa 1 – Keskkonnaameti arvamus;

Lisa 2 – Keskkonnamõjude eelhinnang